
1. Uvod
Planiranje, trošenje sredstava i računovodstveno praćenje i izvještavanje regulirani su Zakonom o proračunu (NN 144/21), Pravilnikom o proračunskim klasifikacijama (NN 4/24), Pravilnikom o izmjenama i dopunama pravilnika o proračunskim klasifikacijama (NN 122/25), Pravilnikom o proračunskom računovodstvu i računskom planu (NN 154/2024) te Pravilnikom o planiranju u sustavu proračuna (NN 1/24). 
Temeljem članka 86. Zakona o proračunu (NN 144/21) i članka 65. Statuta Bolnice izrađuje se Polugodišnji izvještaj o izvršenju Financijskog plana.
2. Sažetak djelokruga rada Specijalne bolnice za medicinsku rehabilitaciju Krapinske Toplice
Specijalna bolnica za medicinsku rehabilitaciju Krapinske Toplice navedena je u registru korisnika proračuna JLP(R)S pod RKP brojem 40711. 

Specijalna bolnica za medicinsku rehabilitaciju Krapinske Toplice (dalje u tekstu: Bolnica) je javna zdravstvena ustanova za obavljanje zdravstvenih djelatnosti određenih Zakonom o zdravstvenoj zaštiti i Statutom Bolnice, a po svojoj namjeni je ustanova za provođenje bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti.

Bolnica obavlja ove djelatnosti:

· bolničko liječenje iz djelatnosti fizikalne medicine i rehabilitacije, opće interne medicine i intenzivne medicine, kardiologije, neurologije i reumatologije

· specijalističko – konzilijarna zdravstvena zaštita iz djelatnosti fizikalne medicine i rehabilitacije, opće interne medicine, kardiologije, neurologije, reumatologije, endokrinologije i dijabetologije i kliničke radiologije

· djelatnost medicinsko – biokemijskog laboratorija

· opskrba bolnice lijekovima i medicinskim proizvodima

· djelatnost logopedije

· djelatnost psihologije

· medicinska rehabilitacija

· hitna medicina za potrebe opće interne medicine, kardiologije i neurologije

· dnevna bolnica iz djelatnosti fizikalne medicine i rehabilitacije, opće interne medicine, kardiologije, neurologije i reumatologije

· zdravstveni turizam – pružanje zdravstvenih usluga, dijagnostičkih i terapijskih postupaka, zdravstvene njege te postupaka medicinske rehabilitacije uz pružanje ugostiteljskih usluga i usluga u turizmu

· djelatnost fizikalne terapije

· vrši prijevoz bolesnika

· obavlja opskrbu potrošača  vodom iz termalnog vodovoda

· obavlja poslove socijalne skrbi za djecu s teškoćama u razvoju izvan vlastite obitelji upućenu na medicinsku rehabilitaciju i specijalno školovanje, koja skrb se ostvaruje kao stalni smještaj i boravak, odnosno cjelodnevni ili poludnevni boravak

· socijalna usluga rane intervencije

· socijalna usluga savjetovanja i pomaganja
3. Obrazloženje programa provođenja bolničke i specijalističko konzilijarne zdravstvene zaštite
Poslovanje Bolnice temelji se na programu provođenja bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti. Kapaciteti Bolnice obuhvaćaju 446 kreveta (smanjeni kapaciteti tijekom trajanja radova na cjelovitoj obnovi Stare zgrade) za fizikalnu rehabilitaciju bolesnika oboljelih od kroničnih bolesti, te za liječenje bolesnika oboljelih od akutnih bolesti (djelatnosti interne medicine i neurologije). Specijalističko-konzilijarna zdravstvena zaštita organizirana je kroz ordinacije i ambulante u sljedećim djelatnostima: interna medicina (kardiologija, reumatologija, dijabetologija), fizikalna medicina i rehabilitacija, neurologija, radiologija i medicinska biokemija.

Naša vizija je postati prepoznatljiva bolnica po izvrsnosti u pružanju usluga i brizi za korisnike, bolnica izbora za sve veći broj bolesnika s područja Republike Hrvatske i šire regije.

Program provođenja bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti  provoditi će se kroz sljedeće aktivnosti i projekte:

· Aktivnost: rehabilitacija bolesnika oboljelih od kroničnih bolesti (reumatskih, neuroloških, ortopedskih bolesnika, bolesnika oboljelih od bolesti srca i krvnih žila, rehabilitacija djece i socijalna skrb djece s teškoćama u razvoju)

· Aktivnost: rehabilitacija bolesnika oboljelih od akutnih bolesti (unutarnje bolesti, neurologija, intenzivna medicina)

· Aktivnost: ambulantna rehabilitacija djece i odraslih (ambulanta za fizikalnu medicinu, ambulanta za osteoporozu, ambulanta za liječenje mišićno koštane boli, ambulanta za reumatologiju, ambulanta za dijabetologiju, ambulanta Terme Tuhelj, kinezioterapija, elektroterapija, hidroterapija, radna terapija, logopedi, psiholozi)

· Aktivnost: specijalistička dijagnostika (EMNG, EMG, ultrazvučna dijagnostika lokomotornog sustava, kardiovaskularna dijagnostika, neurološka dijagnostika, radiološka dijagnostika – CT, ultrazvuk, opća radiologija, dijagnostika dojke, medicinska biokemija – opća medicinska biokemija, specijalna medicinska biokemija, hematologija i koagulacija)

· Aktivnost: hitni prijem bolesnika oboljelih od unutarnjih, kardioloških i neuroloških bolesti, hitni laboratorij i dnevna bolnica

· Projekt: zanavljanje medicinske i ostale opreme prema financijskim mogućnostima

· Projekt: dodatna ulaganja na nefinancijskoj imovini

Zakonska i druga podloga na kojoj se zasniva program:

· Zakon o obveznom zdravstvenom osiguranju (NN 80/13, 137/13, 98/19, 33/23, 105/25)

· Zakon o dobrovoljnom zdravstvenom osiguranju (NN 85/06, 150/08, 71/10, 53/20, 120/21, 23/23)

· Zakon o zdravstvenoj zaštiti (NN 100/18, 125/19, 147/20, 119/22, 156/22, 33/23, 36/24, 102/25)

· Opći uvjeti ugovora o provođenju primarne zdravstvene zaštite iz obveznog zdravstvenog osiguranja (NN 160/13, 17/15, 125/15, 129/17, 42/18)

· Opći uvjeti ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja (160/13, 17/15, 129/17, 42/18)

· Pravilnik o uvjetima i načinu ostvarivanja prava iz obveznog zdravstvenog osiguranja (NN 49/14, 51/14, 11/15, 17/15, 123/16, 129/17, 9/21, 90/22, 147/22, 156/22, 73/23, 76/23)
· Pravilnik o kriterijima i načinu ostvarivanja prava iz obveznoga zdravstvenog osiguranja (NN 37/26)
· Pravilnik o uvjetima i načinu provođenja dopunskoga  zdravstvenog osiguranja (NN 02/09, 123/09)

· Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 56/17, 73/17, 30/18, 35/18, 119/18, 32/19, 62/19, 94/19, 104/19, 22/20, 84/20, 123/20, 147/20, 12/21, 45/21, 62/21, 144/21, 10/22, 63/22, 68/22, 78/22, 115/22, 133/22, 156/22, 7/23, 14/23, 37/23, 50/23, 58/23, 131/23, 134/23, 25/24, 51/24, 77/24, 118/24, 129/24, 16/25, 42/25, 116/25, 147/25, 47/26)

· Odluka o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (NN 15/92, 29/93, 65/93, 31/95, 73/99, 03/00, 18/00, 118/01, 44/02, 76/02, 85/02, 92/02, 130/02, 151/02, 11/03, 32/03, 43/03, 203/03, 30/05, 88/05, 136/06, 16/07, 40/07, 57/07, 80/07, 84/07, 98/07, 111/07, 130/07, 54/08, 85/08, 133/08, 02/09, 10/09, 17/09, 110/10, 49/13, 65/13, 99/13, 103/13, 125/13, 34/14, 74/14)

4. Cilj programa

Cilj programa provođenja bolničke i specijalističko konzilijarne zdravstvene zaštite usklađen je sa Planom razvoja Krapinsko - zagorske županije do 2027. godine, a odnosi se na unapređenje kvalitete i dostupnosti zdravstvenih usluga. 

Unapređenje kvalitete i dostupnosti postići će se kroz aktivnost unapređenja kvalitete postojeće tehnološke opreme, ulaganje u obnovu i opremanje.

Zbog svoje specifičnosti interdisciplinarnog pristupa bolesnicima, koji podrazumijeva skrb specijaliste fizikalne medicine i rehabilitacije, neurologa, interniste, kardiologa, radiologa te laboratorijske dijagnostike, kao i fizioterapeuta raznih profila, radnih terapeuta, logopeda i psihologa, bolnica je danas prepoznata kao ustanova koja može zbrinuti i rehabilitirati i najkompleksnije bolesnike.

Već je spomenuto da kapacitet bolnice do okončanja radova na cjelovitoj obnovi Stare zgrade obuhvaća 446 kreveta za stacionarnu bolničku djelatnost. Sa Hrvatskim zavodom za zdravstveno osiguranje ugovoreno je 426 rehabilitacijskih kreveta i 30 akutnih, što je ukupno 456 kreveta. Preostali kapaciteti su na raspolaganju za medicinski turizam, kojim se naša bolnica bavi već dugi niz godina. 

Nadalje je intencija razvoj svih odjela i djelatnosti, s osobitim naglaskom na neurološku, kraniocerebralnu, kardiološku, sportsko-ortopedsku, reumatološku i rehabilitaciju djece te polikliničku djelatnost i djelatnost medicinskog turizma.

4.1. Planirane investicije
Zanavljanje medicinske i ostale opreme
U 2026. godini planira se nabaviti, a u skladu sa Planom popisa prioriteta za raspored sredstava za decentralizirane funkcije za 2026. godinu, uređaji za fizioterapiju, kompleti bolničkih kreveta i uređaj za analizu acidobazične ravnoteže i ioniziranih elektrolita za medicinsko-biokemijski laboratorij. Za navedenu medicinsku opremu su planirana decentralizirana sredstva u ukupnom iznosu od 213.550 eura. U spomenutom razdoblju nabavljen je fokusirani udarni val u iznosu od 18.738 eura (uređaj za fizioterapiju), kompleti bolničkih kreveta su u postupku nabave, dok će se postupci nabave za ostalu spomenutu opremu provesti u narednom periodu. Ukupno se u zanavljanje medicinske opreme planira utrošiti 1.741.890 od čega 38.000 iz vlastitih izvora, 17.860 iz donacija, 15.100 iz proračuna Krapinsko-zagorske županije, 1.248.630 iz Ministarstva zdravstva za opremanje Stare zgrade medicinskom opremom te 208.750 iz primljenog robnog zajma od trgovačkog društva za kardiološki 4D ultrazvučni uređaj. Nabavljena je medicinska oprema u iznosu od 107.052 eura iz vlastitih izvora, 15.100 eura iz proračuna Krapinsko-zagorske županije (sufinanciranje TCD uređaja) te iz donacija u iznosu od 4.024 eura Zagorska liga protiv raka - EKG snimač u iznosu od 3.197 eura i elektromotorni lift za prijevoz pacijenata u iznosu od 827 eura. Od ostale opreme planirana je nabava računala i računalne opreme ukupne vrijednosti 210.000 od kojih se iznos 52.629 eura odnosi na decentralizirana sredstva, iz vlastitih izvora planira se 50.371 eura, a 107.000 iz Ministarstva zdravstva za opremanje Stare zgrade. Ostala oprema koja je planirana u 2026. uglavnom se financira iz Ministarstva zdravstva za opremanje Stare zgrade, vlastitih prihoda i manjim dijelom iz donacija, a odnosi se na licence, nabavu namještaja, komunikacijske opreme i ulaganja u računalne programe. Od ostale opreme iz vlastitih izvora realizirana je nabava namještaja za hitnu, konferencijske stolice, televizori, paravani za hitnu, kolica za pranje, zatim planetarna mješalica, električni brusač noževa i električna parnokonvekcijska pećnica za kuhinju te konobarska kolica. 
Dodatna ulaganja na građevinskim objektima, postrojenjima i opremi te ostaloj nefinancijskoj imovini
U 2026. godini planira se rekonstrukcija jednog dizala i zamjena dva postojeća dizala u zgradi NBO ukupne vrijednosti 216.631 eura (radovi su još u tijeku) te ulaganje u sigurnost IT sustava prema NIS2 direktivi ukupne vrijednosti 26.250 eura (postupak nabave će se provesti u narednom periodu), a oboje će se većim dijelom financirati iz proračuna Krapinsko-zagorske županije. Iz decentraliziranih sredstava je planirano financiranje izrade projektno tehničke dokumentacije za rekonstrukciju dječjeg odjela, dječjeg bazena i Centra za odgoj i obrazovanje te zamjena poda u Jakobovom bazenu, sveukupna vrijednost ulaganja planirana je u iznosu od 85.000 eura, za koje će se postupci nabave također provesti u narednom periodu.
Od dodatnih ulaganja na građevinskim objektima isto tako planira se rekonstrukcija dotrajalih pumpi i cjevovoda u sklopu kaptaže, rekonstrukcija pumpnih stanica (radovi u tijeku) te zamjena postojećih klima komora u TS NBO (u tijeku priprema postupka nabave), oboje stradalo u potresu 2020. godine. Planirana sredstva za obnovu iznose 620.000 eura te se financiraju iz sredstava Krapinsko-zagorske županije. Planirana su ulaganja u iznosu od 8.548.207 eura koja se odnose na cjelovitu obnovu Stare zgrade bolnice uz potrebne nadzore i upravljanje projektom gradnje, a financiraju se iz Nacionalnog plana za oporavak i otpornost i/ili drugih izvora u iznosu 2.548.207 eura te 6.000.000 eura planirana su sredstva Krapinsko-zagorske županije za premošćivanje financiranja nakon čega je planirana isplata iz NPOO-a. Spomenuto se odnosi na nastavak aktivnosti koje se provode temeljem sklopljenog ugovora za sanaciju štete od potresa i temeljem Sporazuma o sufinanciranju vlastitog učešća korisnika bespovratnih sredstava projekata konstrukcijske i cjelovite obnove započete u okviru Fonda solidarnosti Europske unije sredstvima državnog proračuna između Ministarstva zdravstva i bolnice. Realizirana vrijednost radova na cjelovitoj obnovi Stare zgrade bolnice, uključujući nadzore i upravljanje projektom gradnje te ishođenje energetskog certifikata, iznosi 6.270.894 eura. Za tu namjenu sredstva za premošćivanje financiranja u iznosu od 1.800.503 eura osigurala je Krapinsko-zagorska županija dok je iznos od 4.470.391 eura evidentiran na izvoru 581 - Mehanizam za oporavak i otpornost - bespovratna sredstva. Radovi su završeni 12. lipnja 2026. godine te je po završetku ishođen energetski certifikat te je u tijeku opremanje zgrade medicinskom i ostalom opremom.
5. Obrazloženje Polugodišnjeg izvještaja o izvršenju Financijskog plana za 2026. godinu
Ukupni prihod čini onaj dio realizacije koji je naplaćen u izvještajnom razdoblju i za razdoblje I. – VI. mjesec 2026. godine iznosi 23.305.874 eura. 
U odnosu na isto razdoblje prošle godine ukupni prihodi su veći za 9.415.843 eura ili 67,8%.
Pomoći od izvanproračunskih korisnika u ovom razdoblju iznose 88.741 eura i odnose se na povrat sredstava HZZO-a za 8 pripravnika temeljem Ugovora s HZZO. Prošle godine na ovoj poziciji nema evidentiranih prihoda.
Tekuće pomoći iz drugih proračuna bilježe smanjenje od 579.666 eura i iznose 72.807 eura, a odnose se većim dijelom na priznavanje prihoda temeljem Uredbe Vlade RH o otklanjanju poremećaja na domaćem tržištu energije (NN 104/22, 106/22, 121/22, 156/22, 31/23, 74/23, 107/23, 122/23). Prošle godine su na ovoj poziciji namjenska sredstva od Ministarstva zdravstva za podmirivanje dijela dospjelih obveza za lijekove, potrošni i ugradbeni medicinski materijal u iznosu od 374.514 eura i sredstva isplaćena temeljem Zahtjeva za nadoknadom sredstava 13 od strane Ministarstva zdravstva, iz izvora Državni proračun temeljem Sporazuma o sufinanciranju vlastitog učešća korisnika bespovratnih financijskih sredstava projekata konstrukcijske i cjelovite obnove započete u okviru Fonda solidarnosti Europske Unije u iznosu od 186.099 eura.
Pomoći temeljem prijenosa EU sredstava iznose 5.780.741 euro (iznos od 431.539 eura odnosi se na priznati dio prihoda iz predujma temeljem odobrenih Zahtjeva za nadoknadu sredstava br. 16 i 17 prema uputi iz Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave, iznos od 3.872.274 eura odnosi se na isplatu 70% potraživanog iznosa Zahtjeva za nadoknadu sredstava br. 17 i 18, a iznos od 1.476.929 eura odnosi se na isplatu po odobrenom Zahtjevu za nadoknadu sredstava br. 17). Navedeno je financirano iz Mehanizma za oporavak i otpornost temeljem Ugovora broj FSEU.2022.MZ.022, sanacija štete od potresa na „Staroj zgradi” Bolnice. U istom razdoblju prethodne godine prihodi nisu ostvareni radi isplaćenog predujma u prosincu 2024. godine kojim su se podmirivali rashodi navedenog razdoblja. U istom razdoblju prošle godine nema evidentiranih prihoda. 
Prihodi po posebnim propisima iznose 1.822.811 eura te bilježe povećanje od 9,4% ili 156.193 eura, a odnose se na povećanje prihoda od dopunskog zdravstvenog osiguranja, dok su se prihodi od participacija, prihodi od osiguravajućih kuća te prihodi po osnovi refundacija šteta smanjili.

Vlastiti prihodi su veći za 84.747 eura ili 4,4%, a najvećim dijelom odnose se na prihode od prodaje proizvoda na šanku bolnice,  prihode od Klinike Magdalena, prihode od kliničkog ispitivanja lijekova, prihode od najma te od kotizacija za tečajeve i prihode od COOKT-a za prehranu te na veće prihode od Grada Zagreba za pružanje usluga medicinskom rehabilitacijom  braniteljima.

Prihodi od donacija bilježe smanjenje od 33.360 eura, a ukupno iznose 6.631 euro i odnose se na donacije Zagorske lige protiv raka za nabavu EKG snimača u iznosu od 3.197 eura i elektromotornog lifta za prijevoz pacijenata u iznosu od 827 eura, na donaciju zimskih guma i otopine za injektor te donaciju paravana. 
Prihodi iz nadležnog proračuna za financiranje redovne djelatnosti bilježe povećanje od 1.798.395 i iznose 1.958.014 eura te se najvećim dijelom odnose na sredstva za premošćivanje financiranja za aktivnosti koje se financiraju iz Fonda solidarnosti Europske unije – sanacija štete od potresa (1.800.503 eura). Krapinsko-zagorska županija financira dio troškova radova na zamjeni podova u objektu NBO u iznosu od 18.330 eura, troškove nabave digitalnog TCD uređaja u iznosu od 15.100 eura te troškove najma za službena vozila u iznosu od 3.760 eura. 
Prihodi iz proračuna na temelju ugovornih obveza – HZZO bilježe povećanje za 22,4% ili 2.117.218 eura. Veći su prihodi za limit 22,8% ili 1.992.252 eura radi bolje realizacije i djelomično radi porasta cijena i limita koji je u odnosu na isto razdoblje prošle godine veći za 15,5%. Dodatna sredstva za određene DTP postupke bilježe povećanje za 57.362 eur ili 19,4%. Povećanje bilježe i prihodi za provođenje programa prevencije raka dojke, prihodi za inoosiguranike, za medicinsko biokemijski laboratorij te za provođenje programa prevencije raka pluća. Prihodi od Ministarstva zdravstva za pružanje zdravstvene zaštite osobama iz Ukrajine i prihodi od zdravstvene zaštite na radu bilježe smanjenje. 
Ostali prihodi bilježe povećanje od 2.634 eura ili 24,6%, a iznose 13.348 eura te se odnose na prihode od uplata iznad iznosa potraživanja, na prihode po utvrđenim viškovima po inventuri te na prihode od ostvarenog rabata na lijekove. 
U odnosu na financijski plan ukupni prihodi su ostvareni u iznosu od 38,7%. Prihodi iz proračuna ostvareni su u iznosu od 13.527.016 eura ili 30,6% planiranog iznosa. Planirana su veća sredstva od HZZO-a, odnosno otpis potraživanja za manje izvršeni rad te priznavanje navedenih prihoda, što nije realizirano. Smanjeni su i prihodi od Krapinsko-zagorske županije, a koji će biti ostvareni u narednom razdoblju. Pomoći od izvanproračunskih korisnika nisu ostvarene jer još nisu realizirana sredstva HZZO-a za podmirenje dijela dospjelih obveza za lijekove i medicinski potrošni materijal. 
Pomoći proračunskim korisnicima iz proračuna koji im nije nadležan iznose 5.942.289 eura ili 71,8% plana te se manjim dijelom odnose na iznos evidentiran na poziciji priznavanja prihoda temeljem Uredbe Vlade RH o otklanjanju poremećaja na domaćem tržištu energije (NN 104/22, 106/22, 121/22, 156/22, 31/23, 74/23, 107/23, 122/23, 32/24), a većim dijelom se odnose na prihode za cjelovitu obnovu Stare zgrade bolnice i potrebne nadzore. Isti se financiraju iz Mehanizma za oporavak i otpornost te iznose 5.780.741 euro (iznos od 431.539 eura odnosi se na priznati dio prihoda iz predujma temeljem odobrenih Zahtjeva za nadoknadu sredstava br. 16 i 17 prema uputi iz Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave, iznos od 3.872.274 eura odnosi se na isplatu 70% potraživanog iznosa Zahtjeva za nadoknadu sredstava br. 17 i 18, a iznos od 1.476.929 eura odnosi se na isplatu po odobrenom Zahtjevu za nadoknadu sredstava br. 17). U istom razdoblju prethodne godine prihodi nisu ostvareni radi isplaćenog predujma u prosincu 2024. godine kojim su se podmirivali rashodi navedenog razdoblja. Nadalje, od Ministarstva zdravstva očekuju se sredstva za sufinanciranje nabave medicinske i ostale opreme za Staru zgradu bolnice u planiranom iznosu od 1.745.125 eura.
Donacije bilježe smanjenje u odnosu na planirano i iznose 39.991 eura, odnosno ostvarene su u iznosu od 22,3% plana. Vlastiti prihodi iznose 1.991.967 eura i realizirani su sukladno planu, odnosno u iznosu od 49,0%. 
Ukupni rashodi u razdoblju I. – VI. mjesec 2026. godine iznose 25.438.814 eura.
U usporedbi s istim razdobljem prošle godine ukupni su rashodi veći za 6.966.111 eura ili 37,7%. 
Ukupni rashodi za zaposlene veći su za 877.672 eura ili 7,2%. Bruto plaće bilježe povećanje od 6,5%, odnosno 663.664 eura radi rasta osnovice za obračun plaće (od 01. veljače 2025. godine za 3% te za još 3% od 01. rujna 2025. godine temeljem Odluke o visini osnovice za obračun plaće u javnim službama u 2025. godini) i radi većeg broja zaposlenih. Samim time povećavaju se i doprinosi za obvezno zdravstveno osiguranje. Ostali rashodi za zaposlene (jubilarne nagrade, otpremnine i pomoći) bilježe povećanje od 66.804 eura ili 16,7% i iznose 466.142 eura. Isplaćena je uskrsnica u iznosu od 81.800 eura te naknada za korištenje godišnjeg odmora u iznosu od 246.300 eura.
Materijalni rashodi su veći za 488.084 eura ili 19,2% i iznose 3.024.797 eura. 
Naknade troškova zaposlenima veće su za 65.712 eura, ili 24,1% i iznose 338.221 euro te se najvećim dijelom odnose na rashode službenih putovanja, naknada za prijevoz na posao i s posla te troškove  tečajeva i stručnih ispita.

Rashodi za materijal i energiju bilježe smanjenje od 0,4% ili 4.156 eura. Najveće smanjenje se odnosi na smanjenje troškova energije - plina kotlovnice (smanjenje od 44,6% ili 23.095 eura uslijed uspostave novog sustava grijanja). Troškovi električne energije povećali su se za 6,4% dok su sveukupno troškovi energenata smanjeni za 2.026 eura ili 0,5%. Smanjeni su i troškovi materijala i dijelova za tekuće i investicijsko održavanje te materijala za higijenske potrebe i njegu i sredstva za čišćenje i održavanje te ostali materijali za potrebe redovnog poslovanja, dok su se troškovi za živežne namirnice, sitni inventar i auto gume povećali. 
Rashodi za usluge veći su za 318.597 eura, odnosno 54,5 %, ponajprije zbog povećanja rashoda za usluge tekućeg i investicijskog održavanja. Najznačajniji razlozi povećanja odnose se na održavanje građevinskih objekata (zamjena podova na 4. i 5. katu objekta NBO, popravak fasade žute zgrade u sklopu Bolnice) te održavanje opreme kotlovnice i plinske stanice (zamjena filtera u klima-komorama te godišnji pregled i servis). Povećanje rashoda zabilježeno je i kod intelektualnih i osobnih usluga, ponajviše zbog većeg broja ugovora o djelu i ugovora o dopunskom radu s liječnicima. Na povećanje rashoda utjecali su i troškovi naknada za rad studenata angažiranih putem ovlaštenih posrednika.

Isto tako  su povećane i usluge telefonije, komunalne usluge (evidentirana naknada za korištenje voda prema Rješenju u iznosu od 13.535 eura za obračunski period siječanj do prosinac 2025. godine) te zakupnina i najamnina (na ovoj poziciji se evidentira rashod za prijevozna sredstva – operativni leasing za dva službena vozila Bolnice). Računalne usluge bilježe povećanje u odnosu na isto razdoblje prethodne godine zbog sklapanja novog ugovora kojim su obuhvaćene usluge održavanja sustava Fiskalizacija 2.0, e-Arhive i integracije sustava IBIS s Digitalnim putem lijeka, koje su uvedene radi usklađivanja sa zakonskim obvezama. Zdravstvene usluge bilježe povećanje od 6,8% ili 5.768 eura zbog većih zdravstvenih usluga za zaposlenike i za pacijente. Ostale usluge bilježe smanjenje od 13,6% ili 1.054 eura i iznose 6.705 eura.
Naknada troškova osobama izvan radnog odnosa iznosi 1.585 eura i odnosi se na isplate naknade učenicima na praksi odrađenoj u periodu od studenog 2025. godine do svibnja 2026. godine.

Rashodi lijekova i potrošnog medicinskog materijala iznose 750.535 eura i bilježe povećanje od 117.849 eura, ili 18,6%, u odnosu na isto razdoblje prošle godine.
Ostali nespomenuti rashodi poslovanja bilježe smanjenje od 7.554 eura u odnosu na prošlogodišnje razdoblje i odnose se na premije osiguranja, pristojbe i naknade i ostale nespomenute rashode poslovanja (troškovi organiziranja tečajeva). Povećanje bilježe naknade za rad članova Upravnog vijeća.
Financijski rashodi bilježe povećanje od 7.682 eura ili 18,9% i odnose se na veće troškove za usluge platnog prometa zbog naknade informacijskog posrednika za slanje eRačuna u okviru obveze primjene Fiskalizacije 2.0. Zatezne kamate bilježe smanjenje od 4.271 euro ili 22,1% zbog smanjenja zateznih kamata iz poslovnih odnosa.

Prijenosi između proračunskih korisnika istog proračuna iznose 2.578.653 eura, a odnose se na povrat financijskih sredstava Krapinsko-zagorskoj županiji za premošćivanje plaćanja za provedbu aktivnosti sanacije štete od potresa. Prošle godine je na na ovoj poziciji iznos od 211.251 eura. 

Tekuće donacije iznose 3.768 eura te se odnose na namjensku donaciju financijskih sredstava DVD-u Bolnice u svrhu nabave svečanih vatrogasnih odora i sredstva za sudjelovanje na 40. Susretu vatrogasne zajednice zdravstva Hrvatske te na donacije u naravi (namjenska donacija hrane udrugama). 
Nabavljena je nefinancijska imovina ukupne vrijednosti  6.682.063 eura te su navedeni rashodi veći za 3.226.189 eura. Realizirana su ulaganja temeljem Ugovora o dodjeli bespovratnih financijskih sredstava za operacije koje se financiraju iz Fonda solidarnosti Europske unije, a uključuju troškove ulaganja u cjelovitu obnovu Stare zgrade (radovi završeni 12. lipnja ove godine) uz potrebne nadzore i upravljanje projektom gradnje te je ishođen certifikat za Staru zgradu, što iznosi 6.270.894 eura. U odnosu na isto razdoblje prethodne godine povećana su ulaganja u računalnu i uredsku opremu zbog nabave 68 računala za opremanje Stare zgrade, kao i u televizore i računalne programe (prilagodba i integracija bolničkog informacijskog sustava s centralnim sustavom
Digitalizacije puta lijeka u iznosu od 21.038 eura te izrada i implementacija Fiskalizacije 2.0 u iznosu od 6.188 eura), dok su ulaganja u komunikacijsku opremu, medicinsku opremu i opremu za održavanje bila manja.
U odnosu na financijski plan, rashodi su ostvareni u iznosu od 53,2% plana. Rashodi za zaposlene iznose 13.100.366 eura, odnosno 48,7% plana, a materijalni rashodi iznose 3.024.797 eura, odnosno 50,1% plana.
U skupini materijalnih rashoda manji su rashodi za živežne namirnice zbog nešto manjeg broja pacijenata na stacionarnoj rehabilitaciji, sve do vraćanja Stare zgrade u punu funkciju, kao i rashodi za plin zbog većeg korištenja dizalica topline, odnosno električne energije. Manji su i troškovi sitnog inventara, pri čemu se realizacija nabave očekuje u narednom razdoblju, ponajprije za opremanje Stare zgrade. Na poziciji službene radne odjeće i obuće još nema realizacije jer se postupak nabave planira provesti u idućem razdoblju.

U odnosu na financijski plan veći su rashodi za usluge tekućeg i investicijskog održavanja, ponajviše zbog velikih servisa uređaja za robotsku rehabilitaciju, rehabilitacijskih bicikala i atestiranja respiratora. Manji su rashodi za zatezne kamate, zakupnine i najamnine, računalne i ostale usluge, premije osiguranja, pristojbe i naknade te ostale nespomenute rashode poslovanja.

Prijenosi između proračunskih korisnika istog proračuna iznose 2.578.653 eura. Isti se odnose na povrat sredstava premošćivanja prema Krapinsko-zagorskoj županiji čime je u cijelosti okončan povrat sredstava premošćivanja iz prethodne godine.

Najveće odstupanje vidljivo je na rashodima za nabavu proizvedene dugotrajne imovine, koji su ostvareni u iznosu od 326.383 eura, odnosno 12,7% plana. Manje ostvarenje najvećim se dijelom odnosi na planiranu nabavu medicinske i ostale opreme te uredske i računalne opreme za opremanje Stare zgrade Bolnice, koja će se financirati sredstvima Ministarstva zdravstva. Opremanje je u tijeku, a završetak se očekuje u prvoj polovici kolovoza.
Rashodi za dodatna ulaganja na nefinancijskoj imovini ostvareni su u iznosu od 6.318.089 eura, odnosno 65,9 % plana. Najvećim dijelom odnose se na radove na cjelovitoj obnovi Stare zgrade, izradu energetskog certifikata, usluge stručnog i projektantskog nadzora te upravljanje projektom gradnje. Budući da je okončana situacija evidentirana u ovom izvještajnom razdoblju, na ovoj se poziciji više ne očekuju rashodi vezani uz cjelovitu obnovu Stare zgrade. Osim navedenoga, na ovoj su poziciji evidentirani i rashodi za montažu pasivne mreže.

U razdoblju I. – VI. mjesec 2026. godine ostvaren je negativan financijski rezultat, a na temelju skupnih financijskih pokazatelja: 
	Ukupni prihodi
	23.305.874

	Ukupni rashodi
	25.438.814

	Manjak prihoda
	            -2.132.940


Uplate HZZO-a u visini neizvršenih usluga koje su knjižene na obvezu za primljene predujmove iznose 173.545 eura. Da su navedena sredstva knjižena na poziciji prihoda skupni financijski pokazatelji i financijski rezultat bi iznosili:
	Ukupni prihodi
	23.479.419

	Ukupni rashodi
	25.438.814

	Manjak prihoda
	            -1.959.395


Prihodi iz Mehanizma za oporavak i otpornost, temeljem Ugovora o dodjeli bespovratnih sredstava za cjelovitu obnovu stare zgrade Bolnice, iznose 5.780.741 euro (iznos od 431.539 eura odnosi se na priznati dio prihoda iz predujma temeljem odobrenih Zahtjeva za nadoknadu sredstava br. 16 i 17 prema uputi iz Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave, iznos od 3.872.274 eura odnosi se na isplatu 70% potraživanog iznosa Zahtjeva za nadoknadu sredstava br. 17 i 18, a iznos od 1.476.929 eura odnosi se na isplatu po odobrenom Zahtjevu za nadoknadu sredstava br. 17). KZŽ također osigurava sredstva za premošćivanje financiranja u iznosu od 1.800.503 eura. Za istu namjenu izvršen je povrat sredstava KZŽ u iznosu od 2.578.653 eura, koji je evidentiran na računu kapitalnih prijenosa između proračunskih korisnika istog proračuna temeljem prijenosa EU sredstava (FSEU.2022.MZ.022).

Rashodi koji se odnose na cjelovitu obnovu stare zgrade Bolnice za razdoblje od siječnja do lipnja 2026. godine iznose 6.270.894 eura te se isti, do iskorištenja, podmiruju iz ugovornog predujma temeljem Ugovora o dodjeli bespovratnih financijskih sredstava, FSEU.2022.MZ.022, koji je isplaćen u prosincu 2024. godine.
Da su navedena sredstva evidentirana na poziciji prihoda ove godine, bili bi ostvareni sljedeći financijski pokazatelji:                        

	Ukupni prihodi
	24.747.722

	Ukupni rashodi
	25.438.814

	Višak prihoda
	               -691.092


6. Prilozi – tablice

